## Program pomoćničkog ispita za zanimanje instalater grijanja i klimatizacije

### NN 12/2010 (25.1.2010.), Program pomoćničkog ispita za zanimanje instalater grijanja i klimatizacije

MINISTARSTVO GOSPODARSTVA, RADA I PODUZETNIŠTVA

239

Na temelju članka 47. stavka 4. Zakona o obrtu (»Narodne novine« br. 77/93, 90/96, 102/98, 64/01, 71/01, 49/03 – pročišćeni tekst, 68/07 i 79/07), ministar gospodarstva, rada i poduzetništva, nakon prethodno pribavljena mišljenja Hrvatske obrtničke komore, donosi

PROGRAM POMOĆNIČKOG ISPITA

za zanimanje

INSTALATER GRIJANJA I KLIMATIZACIJE

1. CILJ

− provjera neophodnih vještina, znanja i sposobnosti za kvalificirano obavljanje profesionalne djelatnosti zanimanja instalater grijanja i klimatizacije u svijetu rada koji je podložan promjenama

− provjera kompetencija neophodnih za cjeloživotno učenje i napredovanje u struci kao i život u građanskom društvu.

2. OBLIK I SADRŽAJ ISPITA

Pomoćnički ispit sastoji se od praktičnog i stručno-teorijskog dijela ispita.

Na praktičnom dijelu ispita provjeravaju se stručne kompetencije neophodne za obavljanje poslova i radnih zadaća u zanimanju.

Na stručno-teorijskom dijelu provjeravaju se znanja stečena tijekom obrazovnog procesa ili procesa informalnog učenja, a u skladu s nastavnim planom i programom za zanimanje instalater grijanja i klimatizacije.

2.1. PRAKTIČNI DIO ISPITA

Praktični dio ispita sastoji se od praktičnog uratka i/ili radne probe.

2.1.1. Zadaje se jedan praktični uradak. Prije početka rada naučnik mora izraditi pisanu pripremu rada kojom se, ako je prihvaćena od strane ispitne komisije, može služiti pri radu.

Primjeri praktičnih uradaka

|  |  |
| --- | --- |
| Vrsta uratka | Opis uratka  (očekivane praktične stručne kompetencije) |
| Izrada i ugradnja elementa u sklopove sustava grijanja i klimatizacije ručnim i strojnim obradama (npr. ugradnja cijevi za podno grijanje) | Objasniti tehnološki postupak izrade dijela instalacije centralnog grijanja i klimatizacije, odabrati alat i materijal te izraditi i ugraditi zadani element u sklop.  – primjer: spajanje cijevi podnog grijanja |
| Montaža i demontaža elemenata sustava grijanja i klimatizacije u sklopove  (npr. sobni termostat i termostatski ventil) | Nabrojiti radne postupke pri montaži i demontaži sklopa instalacije grijanja i klimatizacije, odabrati alat i materijal te sastaviti i rastaviti sklop instalacije grijanja i klimatizacije.  – primjer: montaža i demontaža sobnog termostata |
| Instaliranje radijatora za centralno grijanje toplom vodom | Opisati redoslijed radnih postupaka pri instaliranju radijatora za centralno grijanje, odabrati alat i materijal i izvršiti njegovu instalaciju.  – primjer: sastavljanje članaka radijatora i njegovo ovješenje |
| Instaliranje kotlova za centralno grijanje toplom vodom (klasični, niskotemperaturni, kondenzacijski i fasadni kotlovi) | Nabrojiti radne postupke pri instalaciji kotla za centralno grijanje te odabrati alat i materijal i instalirati kotao.  – primjer: montaža kondenzacijskog kotla |
| Montaža rashladne i ventilacijske opreme | Navesti radne postupke pri montaži rashladne i ventilacijske opreme te odabrati alat i materijal i montirati ga.  – primjer: montaža mono-split sustava rashladnog uređaja. |

2.1.2. Uz praktični uradak naučniku se zadaju i radne probe (najviše 3).

Probe koje se zadaju moraju biti iz različitih područja zanimanja.

|  |  |
| --- | --- |
| Vrsta radne probe | Opis radne probe (očekivane praktične stručne kompetencije) |
| Ispitivanje i podešavanje veličina u sustavima grijanja i klimatizacije (npr. tlak) | Izabrati odgovarajući alat, ispitati i podesiti zadanu veličinu u instalacijama grijanja i klimatizacije.  – primjer: ispitivanje tlaka i njegovo podešavanje u kotlu centralnog grijanja |
| Ugradnja opreme upravljačkih i regulacijskih | Ugraditi zadanu opremu upravljačkih i regulacijskih uređaja instalacije pomoću odgovarajućeg alata.  – primjer: ugradnja ekspanzijske posude |
| Sastavljanje dijelova sustava grijanja i klimatizacije | Sastaviti zadane dijelove instalacije grijanja i klimatizacije pomoću odgovarajućeg alata.  – primjer: sastavljanje članaka radijatora. |
| Zamjena dijelova uređaja instalacije grijanja i klimatizacije | Odabrati alat, demontirati stari dio zadanog uređaja instalacije grijanja i klimatizacije i zamijeniti novim.  – primjer: zamjena starih ventila na radijatoru termostatskim. |

2.2. STRUČNO-TEORIJSKI DIO ISPITA

Stručno-teorijski dio ispita obuhvaća provjeru stručnih znanja propisanih nastavnim planom i programom za teorijski dio naukovanja, koja su neophodna za obavljanje praktičnih postupaka u zanimanju instalater grijanja i klimatizacije.

|  |  |
| --- | --- |
| Nastavna područja | Očekivani ishodi učenja |
| 1. Tehnologija obrade i montaže | |
| Zaštita na radu  Zaštita okoliša  − pravilno postupanje s otpadom  − racionalno korištenje energije  Tehnički materijali  − svojstva materijala  − željezo i čelik  − obojeni metali i legure  − nemetali  Osnovne proizvodne tehnike  − osnove mjerenja i kontrole  − ocrtavanje i obilježavanje  − osnovni kutovi reznog alata  − piljenje  − turpijanje  − izrada navoja  − postupci obrade lima: rezanje, ravnanje, savijanje, probijanje i previjanje lima  − spajanje razdvojivim vezama: vijci i matice, zatici i svornjaci, klinovi  − spajanje nerazdvojivim vezama: zakivanje, lemljenje, zavarivanje i lijepljenje  − postupci strojne obrade: bušenje, tokarenje, glodanje i brušenje  Osnove strojeva i uređaja  − pogonski strojevi  − radni strojevi | Nabrojiti i objasniti osnovne načine sprečavanja ozljeda; subjektivnih i objektivnih i pridržavati ih se pri radu.  Prikazati primjerom i objasniti način odlaganja strugotine, starih metala i sličnih materijala i pridržavati ih se.  Nabrojiti i objasniti osnovna svojstva materijala: željeza, čelika, obojenih metala, legura i nemetala važnih za struku.  Razlikovati, nabrojiti i objasniti:  – vrste i načine tehnika mjerenja i kontrole,  – alat i način rada pri ocrtavanju i obilježavanju,  – kutove alata.  Objasniti osnovne karakteristike postupaka obrade lima, način rada, odabir alata i primjenu postupaka.  Definirati osnovna načela rada za navedene postupke obrade lima i objasniti mogućnost primjene pojedinih.  Prepoznati vrstu obrade spajanja materijala iz prikazanog postupka u radionici.  Objasniti osnovne značajke svake od navedenih obrada spajanja nerazdvojivim vezama.  Imenovati osnovne značajke strojnih obrada primjenjivih u struci te vrste i način postupanja sa strugotinom.  Klasificirati strojeve i navesti njihove karakteristike. |
| 2. Tehnologija strojarskih instalacija | |
| Elementi cjevovoda  − čelične cijevi  − bakrene cijevi  − PVC cijevi  − polietilenske cijevi  − polipropilenske cijevi  − polibutilenske cijevi  − univerzalni sistemi  − spojni elementi  − armatura  − brtve  − reduktori i regulatori tlaka  − sigurnosni organi  Spajanje cjevovoda  − rastavljivi spojevi  − nerastavljivi spojevi  Nemjerivi dio instalacije  − gravitacijski  − tlačni  Kućni priključak  − spojni vod  Mjerni dio instalacije  − razvod unutarnje instalacije  Održavanje i sanacija cjevovoda  Djelovanje topline na instalaciju  − dilatacija  − povišenje tlaka | Nabrojiti karakteristike pojedine vrste cijevi, objasniti njezino označavanje i primjenu.  Prikazati:  – način rada i primjenu univerzalnih  sistema,  – načine spajanja za određenu vrstu cijevi,  – armaturu sa strane tehnologije i primjene.  Objasniti načine spajanja cijevi – zavarivanje i lemljenje, pomoću standardiziranih elemenata.  Nabrojiti i izložiti vrste i karakteristike nemjerivih dijelova instalacije.  Nabrojiti elemente i objasniti način rada spojnog priključka kućnog voda.  Nabrojiti elemente i objasniti način spajanja te razvod unutarnje instalacije.  Definirati fizikalne čimbenike protoka; dilataciju i tlak.  Objasniti ulogu kompenzatora u cjevovodu i njegove vrste.  Raspraviti:  – uzrok nastanku korozije,  – kemijsku koroziju, |
| − čvrste i klizne točke  − kompenzatori  Korozija i zaštita od korozija  − uzroci nastajanju korozije  − vrste korozije  − zaštita od korozije  Usporedba raznih sistema i medija | – elektrokemijsku koroziju,  – načine zaštite: od korozije brinući o zaštiti okoline  Usporediti razne sisteme i analizirati njihove prednosti i nedostatke. |
| 3. Tehnologija grijanja i klimatizacije | |
| Uvjeti udobnosti  − sastav zraka  − temperatura prostorije  − vlažnost zraka  − brzina strujanja zraka  Centralno grijanje – sustavi općenito  − vodeni sustav  − parni sustav  − grijanje toplim zrakom  − vrelouljni sustav  Oprema i uređaji centralnog grijanja  − ogrjevna tijela: radijatori, konvektori i kaloliferi  − cijevna mreža  − ekspanzijska posuda  − cirkulacijske crpke  − kotlovi  − plamenici  − dimnjak  Toplovodno grijanje  − otvoreni sustav s prirodnom i prisilnom cirkulacijom vode, jednocjevni i dvocijevni sustav  − zatvoreni sustav  − etažno grijanje  − podno grijanje  Parni sustav  − pogonska oprema  − kondenzat  Priprema potrošne tople vode  − pojedinačna i centralna priprema  Kotlovnica  − razmještaj opreme i propisi  Ventilacija i klimatizacija  − prirodna i umjetna ventilacija  − izmjena zraka  − vrste ventilatora  − vrste klimatizacijskih uređaja  Klima-komora  − dijelovi sustava i princip rada | Opisati:  – svojstva zraka i važnost pripreme zraka u sustavima grijanja, klimatizacije ili ventilacije.  Nabrojiti vrste i objasniti osnovna svojstva pojedinih sustava grijanja te njihovu primjenu.  Opisati i prepoznati na zadanom primjeru:  – svojstva, vrste i namjenu radijatora,  konvektora i kalorifera,  – elemente cijevne mreže: armatura,  odzračivanje i pražnjenje,  – vrste kotlova prema gorivu, načinu rada i materijalu,  – vrste plamenika,  – vrste dimnjaka.  Opisati elemente, način rada i primjenu  otvorenog sustava s prirodnom cirkulacijom vode.  Opisati elemente, način rada i primjenu otvorenog sustava s prisilnom cirkulacijom vode.  Navesti elemente, način rada i primjenu zatvorenih sustava.  Nabrojiti svojstva etažnog grijanja.  Opisati svojstva i primjenu podnog grijanja.  Objasniti prednosti i nedostatke kombinacije podnog i radijatorskog grijanja.  Načini izvedbe pripreme potrošne tople vode.  Nabrojiti vrste i navesti dimenzije te raspored opreme u kotlovnicama.  Nabrojiti i objasniti:  – vrste ventilacije,  – elemente pripreme zraka,  – vrste ventilatora prema konstrukciji.  Nabrojiti i objasniti vrste klimatizacijskih uređaja prema konstrukciji i namjeni.  Nabrojiti zasebne dijelove klima-komore i objasniti njihov udio u radu sustava. |
| 4. Tehničko crtanje | |
| Vrste crteža i standardi u tehničkom crtanju  − vrste crteža  − vrste crta  − formati papira  − mjerila  − sastavnice  Prostorno prikazivanje i kotiranje  − izometrija  − dimetrija  − kosa projekcija  Pravokutno projiciranje i kotiranje  − ortogonalna projekcija  Presjeci  − puni presjek jednostavnijih dijelova npr. prirubnica  Tolerancije, znakovi kvalitete obrade  − ISO sustav tolerancija  − dosjedi  − označavanje hrapavosti | Klasificirati:  – elemente važne za izradu tehničkog  crteža: vrste crteža, crta i mjerila,  – ulogu norme u tehničkom crtanju,  – zadano mjerilo.  Objasniti i grafički prikazati odnos pojedinih formata papira.  Nacrtati predmet zadan u ortogonalnoj projekciji u izometriji, dimetriji i kosoj projekciji.  Prepoznati vrstu projekcije iz crteža.  Prepoznati i razmjestiti elemente ortogonalne projekcije: tlocrt, nacrt i bokocrt.  Nacrtati predmet u ortogonalnoj projekciji.  Nacrtati predmet u punom presjeku.  Klasificirati elemente sustava tolerancije i objasniti njihovo značenje.  Opisati sustav dosjeda (osovina i vratilo) te prikazati oznake za označavanje hrapavosti. |
| 5. Elementi cijevnih instalacija i protoka | |
| Osnovne fizikalne veličine  Izvedene fizikalne veličine  Mediji u instalacijama  − ovisnost o tlaku i temperaturi  − strujanje  Uređaji za stvaranje i regulaciju protoka  − crpke  − regulatori tlaka  − armatura  Uređaji za mjerenje tlaka, temperature i protoka  Propisi i nadležnost vezano uz korištenje instalacija | Nabrojiti:  – osnovne jedinice SI sustava  – izvedene jedinice SI sustava: površina, volumen, brzina, ubrzanje, protok, sila, tlak i snaga  – vrste strujanja i objasniti ih.  Objasniti Reynoldsov broj i njegov značaj.  Skicirati i opisati građu ventila i ostalih elemenata armature (zaklopka i zasun).  Opisati postupak spajanja crpki i puštanja u rad.  Nabrojiti, prepoznati i opisati način rada svih vrsta uređaja za mjerenje temperature, tlaka i protoka.  Pronaći potrebne zakone i propise koji uređuju sustav rada. |
| 6. Tehnička mehanika | |
| Osnovni pojmovi bitni za mehaniku  − veličine i jedinice u mehanici  − podjela mehanike  Statika krutog tijela  − pojam statike  − kruto tijelo  − sastavljanje sila  − rastavljanje sila  − ravnoteža sila  − nosači  − opterećenje nosača  Trenje  − pojam trenja  − vrste trenja | Nabrojiti:  – jedinice SI sustava koje se koriste u  mehanici,  – elemente sile u mehanici i grafički ih prikazati.  Objasniti podjelu mehanike.  Opisati osnovne značajke statike.  Definirati kruto tijelo.  Grafički sastavljati i rastavljati sile.  Definirati nosače te nabrojiti i grafički prikazati vrste opterećenja.  Definirati trenje i opisati vrste trenja.  Rješavanje zadataka:  – sastavljanje sila: analitički i grafički,  – rastavljanje sila: analitički i grafički,  – kontinuirano opterećeni nosači,  – trenje. |

3. OCJENJIVAČKI LIST

Praktični dio ispita – bodovna lista

|  |  |  |
| --- | --- | --- |
| Radnje obavljene u okviru praktične zadaće | Broj bodova | |
| Mogući | Ostvareni |
| Samostalnost u planiranju tijeka rada i izrade uratka | 0 – 10 |  |
| Utrošeno vrijeme za planiranje i izradu | 0 – 20 |  |
| Redoslijed i ispravnost postupaka u rukovanju alatima i instrumentima | 0 – 20 |  |
| Kvaliteta i točnost izrade | 0 – 20 |  |
| Estetski izgled uratka | 0 – 10 |  |
| Primjena mjera za rad na siguran način | 0 – 15 |  |
| Pridržavanje propisa o zaštiti okoliša | 0 – 10 |  |
| Racionalna uporaba energije | 0 – 10 |  |
| Racionalna uporaba materijala | 0 – 10 |  |
| Točnost mjernih rezultata | 0 – 15 |  |
| Izrada ispitne dokumentacije i interpretacija mjernih rezultata | 0 – 10 |  |
| Uporaba tehničko-tehnološke dokumentacije | 0 – 10 |  |
| UKUPNO: | 160 |  |

Praktični dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 91% – 100% | Odličan (5) |
| 81% – 90% | Vrlo dobar (4) |
| 67% – 80% | Dobar (3) |
| 50% – 66% | Dovoljan (2) |
| 0% – 49% | Nedovoljan (1) |

Polaznici koji nisu uspješno položili praktični dio ispita upućuju se na ponovno polaganje pomoćničkog ispita u idućem ispitnom roku.

Stručno-teorijski dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 90% – 100% | Odličan (5) |
| 80% – 89% | Vrlo dobar (4) |
| 70% – 79% | Dobar (3) |
| 61% – 69% | Dovoljan (2) |
| 30% – 60% | Kandidat se upućuje na polaganje usmenog ispita |
| 0% – 29% | Nedovoljan (1) |

Konačna ocjena na pomoćničkom ispitu, u pravilu, određuje se kao aritmetička sredina ocjena postignutih na praktičnom i stručno-teorijskom dijelu ispita.

Ovaj Program stupa na snagu danom objave u »Narodnim novinama«.

Klasa: 080-01/08-01/252

Urbroj: 526-12-02/1-09-30

Zagreb, 25. studenoga 2009.

Ministar gospodarstva,
rada i poduzetništva
mr. sc. Đuro Popijač, v. r.

Ostalo, NN 12/2010-239